61. ΝΟΜΟΘΕΤ. ΔΙΑΤΑΓΜΑ υπ’ αριθ. 71 της 28/31 Δεκ. 1968 (ΦΕΚ Α΄ 311) Περί ρυθμίσεως ενίων υποχρεώσεων των μετόχων και μερισματούχων του Μετοχικού Ταμείου Στρατού. Άρθρ.1.-(Αντικαθίσταται το άρθρ. 2 Α.Ν. 14/ 1967, ανωτ. σελ. 1521). Κρατήσεις Προικοδοτήσεως Άρθρ.2.-Δια την παροχήν εις τα θήλεα τέκνα των μετόχων και μερισματούχων της υπό των κειμένων διατάξεων προβλεπομένης προικός δέον απαραιτήτως να έχωσι καταβληθή υπό των προς τούτο υποχρέων, αι δια την αιτίαν ταύτην προβλεπόμεναι κρατήσεις προικοδοτήσεως, δι’ άπαν το από της γεννήσεως του τέκνου μέχρι του γάμου αυτού χρονικόν διάστημα, έστω και εάν κατά τον χρόνον γεννήσεώς του ο πατήρ αυτού δεν εκέκτητο την ιδιότητα του μετόχου ή μερισματούχου του Μετοχικού Ταμείου Στρατού, ή μεταγενεστέρως απώλεσε ταύτην κατά διαστήματα άνευ δικαιώματος αποδοχών ή μερίσματος. Η διάταξις αύτη δεν έχει εφαρμογήν δια τας μέχρι 10-11-1944 ημερομηνίας ενάρξεως ισχύος του Α.Ν. 18/1944 «περί νομισματικής διαρρυθμίσεως» μη καταβληθείσας τω ταμείω εξ οιασδήποτε αιτίας κρατήσεις θεωρουμένας ως καταβληθείσας τω Ταμείω. Αι τυχόν εκπεσθείσαι τοιαύται εκ της προικός των μέχρι της δημοσιεύσεως του παρόντος Νόμου νυμφευθεισών δεν επιστρέφονται. Άρσις αναστολής καταβολής Μερίσματος Άρθρ.3.-1.Μερισματούχοι ων το μέρισμα τελεί εν αναστολή καταβολής συμφώνως προς τας διατάξεις της παρ. 11 του άρθρ. 1 του Ν.Δ. 4198/61 «περί τροποποιήσεως και συμπληρώσεως διατάξεών τινων της νομοθεσίας περί Μετοχικού Ταμείου Στρατού» λόγω μη καταβολής της συντάξεως κατά τας διατάξεις του άρθρ. 58 του Α.Ν. 1854/51 «περί απονομής των πολιτικών και στρατιωτικών συντάξεων» ανακτώσι το εις καταβολήν τούτου δικαίωμα αφ’ ης καταστώσι μερισματούχοι πάντως δε ουχί προ της 1ης Ιαν. 1968. 2.Αι διατάξεις της προηγουμένης παραγράφου, δεν έχουσιν εφαρμογήν προκειμένου περί των ανακαλουμένων εις την ενέργειαν Στρατιωτικών. Άρθρ.4.-Η ισχύς του παρόντος άρχεται από της 3ης Δεκ. 1968. 